L 133/6
DA
Den Europæiske Unions Tidende
10.5.2022
KOMMISSIONENS FORORDNING (EU) 2022/709 af 6.
maj 2022 om afvisning af en sundhedsanprisning af fødevarer, der henviser til børns udvikling og sundhed (EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr.
1924/2006 af 20. december 2006 om ernæringsog sundhedsanprisninger af fødevarer (1), særlig artikel 17, stk.
3, og ud fra følgende betragtninger: (1)
I henhold til forordning (EF) nr.
1924/2006 er sundhedsanprisninger af fødevarer forbudt, medmindre de er godkendt af Kommissionen i overensstemmelse med samme forordning og opført på en liste over tilladte anprisninger.
(2)
Forordning (EF) nr.
1924/2006 foreskriver ligeledes, at lederne af fødevarevirksomheder kan sende ansøgninger om godkendelse af sundhedsanprisninger til en medlemsstats nationale kompetente myndighed.
Den nationale kompetente myndighed skal videresende gyldige ansøgninger til Den Europæiske Fødevaresikkerhedsautoritet (»autoriteten«).
(3)
Efter at have modtaget en ansøgning skal autoriteten straks underrette de øvrige medlemsstater og Kommissionen og desuden afgive udtalelse om den pågældende sundhedsanprisning.
(4)
Kommissionen skal træffe beslutning vedrørende eventuel godkendelse af sundhedsanprisningen under hensyntagen til autoritetens udtalelse.
(5)
Som følge af en ansøgning fra H.J. Heinz Supply Chain Europe B.V., der var blevet indgivet i henhold til artikel 14, stk.
1, litra b), i forordning (EF) nr.
1924/2006, skulle autoriteten afgive udtalelse om en sundhedsanprisning vedrørende Nutrimune og immunforsvar mod patogener i mave-tarm-kanalen og de øvre luftveje (spørgsmål nr.
EFSA-Q-2018-00727).
Den af ansøgeren foreslåede anprisning havde følgende ordlyd: »Nutrimune støtter immunsystemet til forsvar mod patogener i de øvre luftveje og mave-tarm-kanalen hos småbørn«.
(6)
Den 15. april 2019 modtog Kommissionen og medlemsstaterne den videnskabelige udtalelse fra autoriteten (2), hvori det konkluderedes, at den videnskabelige dokumentation på grundlag af de forelagte oplysninger var utilstrækkelig til at fastslå en årsagssammenhæng mellem indtag af Nutrimune (pasteuriseret skummetmælk af komælk fermenteret med Lactobacillus paracasei CBA L74) og immunforsvar mod patogener i mave-tarmkanalen og de øvre luftveje hos småbørn.
Eftersom anprisningen således ikke opfylder kravene i forordning (EF) nr.
1924/2006, bør den ikke godkendes.
(7)
Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
VEDTAGET DENNE FORORDNING:
Artikel 1 Den i bilaget til nærværende forordning angivne sundhedsanprisning optages ikke på den i artikel 14, stk.
1, i forordning (EF) nr.
1924/2006 omhandlede EU-liste over tilladte anprisninger.
(1) EUT L 404 af 30.12.2006, s. 9. (2) EFSA Journal (2019);17(4):5656.